Valdo Pandi nimeline ajakirjanduspreemia

Valdo Pandi nimeline ajakirjanduspreemia on alates 1980. aastatest Eestis tele- ja raadiopublitsistika eest antav tunnustus, millega kaasneb rahaline auhind. 

Algselt oli see Valdo Pandi nimeline Eesti Televisiooni publitsistikapreemia, mis 1987. aastal muudeti auhinnaks "sotsiaalselt kaaluka probleemi käsitlemise eest", nii et see edaspidi haaras peale ETV ajakirjanike ka Eesti Raadios (ehk kokkuvõtlikult ringhäälingus) töötavaid ajakirjanikke. 

Preemiat on välja antud ebaregulaarselt. 

1988. aastal maksis Eesti NSV Televisiooni- ja Raadiokomitee laureaadile Pandi-nimelise preemia rahalise osana 500 rubla. 1998. aastal oli preemia suurus 20 000 krooni. 2009. ja 2010. aastal oli preemia väärtus umbes 75 000 krooni, hiljem umbes 5000 eurot.

Uusima statuudi järgi võivad kandidaate esitada Eesti Rahvusringhäälingu töötajad. 

2008. aastal kuulusid žüriisse Hagi Šein, Mati Talvik, Riina Eentalu, Priit Hõbemägi, Raivo Suni, Margit Kilumets, Rein Järlik ja Tiit KimmelValdo Pandi nimelise ajakirjanduspreemia pälvis Aarne Rannamäe. Eesti Rahvusringhääling, 30. mai 2008. 

2009. aastal olid žüriis Sulev Valner, Rein Järlik, Einar Ellermaa, Piret Suurväli, Tiit Karuks, Toomas Lõhmuste, Mary Velmet, Aarne Rannamäe ja Tiit KimmelValdo Pandi nimelise ajakirjanduspreemia pälvis Mihkel Kärmas. Mees.eu, 1. juuni 2009. 

2023. aastal kuulusid žüriisse rahvusringhäälingu juhatuse liikmed Erik Roose, Mart Luik, Tiina Kaalep, Toomas Luhats ja Joel Sarv ning pikaajalise meediakogemusega eksperdid Marju Lauristin, Hagi Šein, Indrek Treufeldt ja Signe Ivask.

 Valdo Pandi preemia laureaadid 
 1980 Rein Karemäe 
 1985 Mati Talvik 
 1988 Lembit Lauri 
 1998 Toomas Uba 
 2008 Aarne Rannamäe
 2009 Mihkel Kärmas
 2010 Neeme Raud
 2011 Ivan Makarov
 2012 Vahur Kersna
 2013 Kaja Kärner
 2014 Astrid Kannel
 2016 Indrek TreufeldtGeorgi Beltadze: "Indrek Treufeldt pälvis Valdo Pandi nimelise ajakirjanduspreemia" Postimees, 03.06.2016
 2018 Marko ReikopMarko Reikop pälvis Valdo Pandi nimelise ajakirjanduspreemia. ERR Uudised, 01.06.2018
 2020 Johannes Tralla (žürii tõstis esile kõrget ajakirjanduslikku taset ja isikupärast esitust) 
 2023 Andres Kuusk (järjepideva professionaalse töö eest ühiskondlikult tähtsate teemade käsitlemisel).

Viited

Välislingid
Neeme Raud pälvis Valdo Pandi nimelise ajakirjanduspreemia. Eesti Rahvusringhääling, 28. mai 2010

Kategooria:Eesti ajakirjandusauhinnad